laion/Wikipedia-Exotic huggingface dataset:
სიერა-კრისტალის ეროვნული პარკი

სიერა-კრისტალის ეროვნული პარკი (ესპ. Parque Nacional Sierra Cristal) — ქედი და ეროვნული პარკი კუბაში. მდებარეობს ქვეყნის სამხრეთ-აღმოსავლეთ ნაწილში, ოლგინის პროვინციაში. ეროვნული პარკი ვრცელდება სიერა-კრისტალის ქედზე, რომელიც კუბის ქედებს შორის სიმაღლით (სიერა-მაესტრას შემდეგ) მეორე ადგილზეა. უმაღლესი წერტილის სიმაღლეა დაახლ. 1300 მ (მთა კრისტალი). ტერიტორიის განსაკუთრებულობის გამო იგი 1930 წელს ეროვნულ პარკად გამოცხადდა. წარმოადგენს კუბის უძველეს ეროვნულ პარკს. ფართობი 185,37 კმ². მრავალფეროვანია ფლორა და ფაუნა. ჭარბობს ფიჭვის ტყეები. ამ მხარეებში კარიბული ფიჭვი (Pinus caribaea) სიმაღლეში 30 მ-ს აღწევს. 1988 წელს შეიქმნა სამეცნიერო-კვლევითი ცენტრი. ↑ National Protected Areas System of Cuba. Antecedentes del Sistema Nacional de Areas Protegidas. დაარქივებულია ორიგინალიდან — 2007-05-20. ციტირების თარიღი: 2007-10-10. ↑ National Protected Areas System of Cuba. Protected Areas. დაარქივებულია ორიგინალიდან — 2007-08-10. ციტირების თარიღი: 2007-10-10. ↑ Radio Habana. Sierra Cristal: el primer parque nacional cubano. დაარქივებულია ორიგინალიდან — 2007-10-04. ციტირების თარიღი: 2007-10-10. (ესპანური)
ზემო კოზი

ზემო კოზი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს მდინარე ღარულის (რიონის მარცხენა შენაკადი) ხეობაში. ზღვის დონიდან 1800 მეტრზე. 2008 წლიდან ოკუპირებულია რუსეთის ფედერაციის მიერ ქართული საბჭოთა ენციკლოპედია, ტ. 4, თბ., 1979. — გვ. 509. ↑ საქართველოს ადმინისტრაციულ-ტერიტორიული ერთეულები. დაარქივებულია ორიგინალიდან — 2016-03-06. ციტირების თარიღი: 2011-12-01. ↑ კანონი ოკუპირებული ტერიტორიების შესახებ დაარქივებული 2011-01-01 საიტზე Wayback Machine. .
ზვარეთი (ონის მუნიციპალიტეტი)

ზვარეთი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კვაშხიეთის თემი. მდებარეობს რაჭის ქედის ჩრდილოეთ კალთაზე, მდინარე ხეორის (რიონის მარცხენა შენაკადი) მარცხენა ნაპირას. ზღვის დონიდან 1100 მეტრზე, ქალაქ ონიდან დაშორებულია 10 კილომეტრით. 1901 წლის მონაცემებით ზვარეთის სასოფლო საზოგადოება მოიცავდა 10 სოფელს და 4164 მცხოვრებს. 2014 წლის აღწერის მონაცემებით სოფელში ცხოვრობს 2 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 517. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები. დაარქივებულია ორიგინალიდან — 2016-03-06. ციტირების თარიღი: 2011-12-01. ↑ Кавказскій календарь на 1902 годъ, Тифлись, 1901, стр. 86. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
თერმოპილეს ბრძოლა

თერმოპილეს ბრძოლა — ბრძოლა ბერძნებსა და სპარსელებს შორის. გაიმართა ძვ. წ. 480 წელს თერმოპილესთან, მთის ვიწრო გასასვლელში, თესალიისა და შუა საბერძნეთის საზღვარზე. ძვ. წ. 480 წელს სპარსელები დარიოსის მემკვიდრის ქსერქსე I-ის მეთაურობით კვლავ საბერძნეთისკენ დაიძრენ. სპარსელთა წინააღმდეგ რამდენიმე ბერძნული ქალაქ-სახელმწიფო შეკავშირდა. ბერძნებმა გადაწყვიტეს გამაგრებულიყვნენ თერმოპილეს გასასვლელში. მთის ამ ვიწრო კარში შესაძლებელი იყო მცირე ძალებით ძლიერი მტრის შეჩერება. ბერძენთა რაზმს ხელმძღვანელობდა სპარტელთა მეფე ლეონიდასი. ლეონიდასი და მისი მეომრები სპარსელთა შემოტევებს რამდენიმე დღე იგერიებდნენ. მტერმა უკან გაბრუნებაც კი გადაწყვიტა, მაგრამ მოღალატემ ქსერქსეს მთის ვიწრო ბილიკი აჩვენა. სპარსელებმა ბერძნებს ამ ბილიკით ზურგიდან მოუარეს. ლეონიდასმა 300 სპარტელი დაიტოვა, ხოლო მოკავშირეებს სახლში დაბრუნება უბრძანა. 300 სპარტელი სისხლის უკანასკნელ წვეთამდე იბრძოდა. მათ შეაფერხეს მოწინააღმდეგის წინსვლა და თავის მეთაურთან ერთად გმირულად დაიღუპნენ. თერმოპილესთან ბრძოლის შემდეგ ქსერქსეს ჯარმა ათენი აიღო. ბერძენ-სპარსელთა ომები ქართული საბჭოთა ენციკლოპედია, ტ. 4, თბ., 1979. — გვ. 663. EDSITEment დაარქივებული 2009-02-08 საიტზე Wayback Machine. Lesson Plan: 300 Spartans at the Battle of Thermopylae: Herodotus' Real History დაარქივებული 2010-10-11 საიტზე Wayback Machine. (from the National Endowment for the Humanities) Lendering, Jona. (1996-2007) Herodotus' twenty-second logos: Thermopylae. Livius articles on ancient history. დაარქივებულია ორიგინალიდან — 2007-10-11. ციტირების თარიღი: 2007-10-19. The Five Great Battles of Antiquity by David L. Smith, Symposion Lectures დაარქივებული 2009-05-04 საიტზე Wayback Machine. , 30 June 2006. Modern monument დაარქივებული 2006-12-19 საიტზე Wayback Machine. at siu.edu Spartan burial mound დაარქივებული 2007-01-08 საიტზე Wayback Machine. at coloradocollege.edu
სიერა-დელ-ესკამბრაი

სიერა-დელ-ესკამბრაი (ესპ. Sierra del Escambray) — ქედი ცენტრალურ კუბაში. ვრცელდება სანქტი-სპირიტუსის, სიენფუეგოსისა და ვილია-კლარას პროვინციებში. დასავლეთიდან აღმოსავლეთისაკენ გადაჭიმულია დაახლოებით 80 კმ-ზე, ხოლო ჩრდილოეთიდან სამხრეთისაკენ 80 კმ-ზე. მაქსიმალური სიმაღლე ზღვის დონიდან 931 მ (მთა პოტრერილიო). მდინარე აგაბამის ხეობით ქედი ორ ნაწილად იყოფა. დასავლეთ ნაწილს ეწოდება გუამუაია, ხოლო აღმოსავლეთ ნაწილს სიერა-დე-სანქტი-სპირიტუსი. ქედის სამხრეთ-აღმოსავლეთ ნაწილშია ტოპეს-დე-კოლანტესის ნაკრძალი, რომელიც შეიქმნა მღვიმეების, მდინარეების, ჩანჩქერებისა და კანიონების დასაცავად. აქვე მდებარეობს ინდიელების ხეობა, რომელიც იუნესკოს მემკვიდრეობის სიაშია შეტანილი. სამხრეთისაკენ ეშვება კარიბის ზღვისკენ. მდიდარია მინერალური რესურსებით. ხშირია ფიჭვის ტყეები. ხეობების გასწვრივ მოჰყავთ ყავა. კალთების ძირში მდებარეობს ქალაქი ტრინიდადი. სანქტი-სპირიტუსის პროვინცია (ესპანური) გუანაიარას პარკის ფოტოგალერეა (გერმანული)
თოღრულ-ბეგი

თოღრულ-ბეგი (დ. 990 — გ. 4 სექტემბერი, 1063) — სელჩუკთა იმპერიის პირველი სულთანი 1038-1063 წლებში. მისი მეთაურობით თურქ-სელჩუკებმა დაიპყრეს ირანი, ერაყი, ქურთისტანი, დაიკავეს არაბთა სახალიფოს დედაქალაქი ბაღდადი, რის გამოც არაბთა ხალიფა იძულებული გახდა თოღრულ-ბეგი სულთნად დაელოცა. Tuğrul Beg More info დაარქივებული 2011-07-18 საიტზე Wayback Machine.
იუნესკოს მსოფლიო მემკვიდრეობის ძეგლები კუბაში

2011 წლის მონაცემებით კუბაში იუნესკოს მსოფლიო მემკვიდრეობის 9 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 936 ძეგლია შეტანილი, მათ შორის 1,0 % კუბის ძეგლებია. ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით. 1 2 3 4 5 6 7 8 9 იუნესკოს ოფიციალური საიტი. კულტურული მემკვიდრეობის ძეგლები კუბაში კუბაში კულტურული მემკვიდრეობის ძეგლების კატალოგი
კუბის ქალაქების სია

ცხრილში მოცემულია კუბის ის ქალაქები, რომელთა მოსახლეობაც 30 000 ადამიანს აღემატება. ამასთნ, მოსახლეობის რაოდენობა შედარებულია 1981 და 2002 წლების აღწერებს შორის, ასევე მოცემულია სავარაუდო მოსახლეობა 2005 წლისთვის. ქვეყნის ყველაზე დიდი ქალაქია ჰავანა, რომლის მოსახლეობაც 2 581 619 ადამიანია (2005), რაც ქვეყნის მთელი მოსახლეობის მეოთხედს შეადგენს. კუბის მუნიციპალიტეტები კუბის სტატისტიკის ეროვნული სამსახური დაარქივებული 2011-02-26 საიტზე Wayback Machine. კუბის უდიდესი ქალაქები Official Figures from the 2002 population census დაარქივებული 2007-02-03 საიტზე Wayback Machine. World Gazetteer[მკვდარი ბმული] City Population
კოტ-დ’ივუარის პირველი სამოქალაქო ომი

კოტ-დ’ივუარის პირველი სამოქალაქო ომი — სამოქალაქო ომი კოტ-დ’ივუარში. მიმდინარეობდა 2002–2007 წწ. მუსულმანურ ჩრდილოეთსა და ქრისტიანულ სამხრეთს შორის. სამოქალაქო ომი დაიწყო 19 სექტემბერს. აჯანყებულთა მხარეს გადავიდა დიულას ტომი. სულ მალე აჯანყებულებმა თავის მხარეს გააერთიანეს მანდინკას, სენუფოსა და ლობის ტომები. 2007 წლისათვის აჯნყებულები ფლობდნენ ქვეყნის ტერიტორიის 60 %-ს, რომელიც შეინარჩუნეს 2011 წლამდე. კოტ-დ’ივუარის მეორე სამოქალაქო ომი სამოქალაქო ომების სია ↑ В Кот-д’Ивуаре произошел вооруженный мятеж. Убит бывший глава страны Робер Гей ↑ Анатолий Баронин, Андрей Колпаков. Ситуация в Кот-д’Ивуаре и угрозы для украинских миротворцев. დაარქივებულია ორიგინალიდან — 2014-04-13. ციტირების თარიღი: 2011-12-01.
ტომას ესტრადა პალმა

ტომას ესტრადა პალმა (ესპ. Tomás Estrada Palma; დ. 9 ივლისი, 1832, ბაიამო, კუბა — გ. 4 ნოემბერი, 1908, სანტიაგო-დე-კუბა, კუბა) — კუბელი პოლიტიკოსი. კუბის პირველი პრეზიდენტი 1902-1906 წწ. იგი აქტიურ მოღვაწეობას იღებდა კუბის დამოუკიდებლობისათვის ბრძოლაში და გენერლის წოდებით ხელმძღვანელობდა სამხედრო ძალებს ათწლიან ომში (1868-1878). კუბის პრეზიდენტი Digital Images from the Tomás Estrada Palma Collection დაარქივებული 2011-12-13 საიტზე Wayback Machine. held by the Cuban Heritage Collection
ელ-იუნკე

ელ-იუნკე (ესპ. El Yunque) — მთა კუბაში, სიერა-მაესტრის ქედზე. სიმაღლე 575 მ. ქალაქ ბარაკოადან დასავლეთით მდებარეობს 7 კილომეტრში. წარმოადგენს მაგიდა მთას, რომელიც მოგვაგონებს გრდემლს, რის გამოც ეწოდა აღნიშნული სახელწოდება (yunque — ესპ. გრდემლი). გაწოლილია ქვეყნის სამხრეთ-აღმოსავლეთ ნაწილში, მდინარეების დუაბისა და ტოას ნაპირებს შორის. მთა ელ-იუნკე მოიხსენიება ქრისტეფორე კოლუმბის ამერიკის აღმოჩენის ქრონიკებში. მთის პერიმეტრის სიგრძე 1125 მ-ია, ხოლო საერთო ფართობი 461 000 მ². 1979 წლის 25 დეკემბერს კუბის ეროვნულმა კომისიამ ელ-იუნკე გამოაცხადა ეროვნულ ძეგლად. ↑ 1.0 1.1 Baracoa.org. El Yunque. დაარქივებულია ორიგინალიდან — 2007-06-11. ციტირების თარიღი: 2006-09-29. ↑ Columbus Monuments Pages. Baracoa. ციტირების თარიღი: 2007-09-29.
კანარეოსის არქიპელაგი

კანარეოსის არქიპელაგი (ესპ. Archipiélago de los Canarreos) — არქიპელაგი კარიბის ზღვაში, კუნძულ კუბის სამხრეთ-დასავლეთით. აღმოსავლეთით ესაზღვრება კასონესის ყურე, ჩრდილოეთით — ბატაბანოს ყურე, დასავლეთით კი ლოს-ინდიოსის არხი. არქიპელაგი მოიცავს 350 მცირე კუნძულს და დაახლოებით იმავე სიგრძეზეა გადაჭიმული, რამდენზეც ფლორიდა-კისის არქიპელაგი. უდიდესი კუნძულია ხუვენტუდი, სიდიდით მეორე კუნძულია კაიო-ლარგო-დელ-სური. "Cayo Largo del Sur: sand, sun, and healthy ecosystems" დაარქივებული 2011-01-24 საიტზე Wayback Machine. Jardines del Rey and Canarreos Archipelagos, Cuba – February 19th, 2009 დაარქივებული 2012-01-05 საიტზე Wayback Machine. 21°38′22″N 82°14′10″W﻿ / ﻿21.6394444° ჩ. გ. 82.2361111° დ. გ.﻿ / 21.6394444; -82.2361111﻿ (Canarreos Archipelago)კოორდინატები: 21°38′22″N 82°14′10″W﻿ / ﻿21.6394444° ჩ. გ. 82.2361111° დ. გ.﻿ / 21.6394444; -82.2361111﻿ (Canarreos Archipelago)
კაიო-ფრაგოსო

კაიო-ფრაგოსო — კუბის კუთვნილი კუნძული კარიბის ზღვაში. მისი მთლიანი ფართობი 101 კმ²-ია და მიეკუთვნება საბანა-კამაგუეის არქიპელაგს. ადმინისტრაციულად შედის კუბის ვილია-კლარას პროვინციის შემადგენლობაში. ↑ http://travelingluck.com/North+America/Cuba/Villa+Clara/_3558691_Cayo+Fragoso.html ↑ http://www.hicuba.com/descripcion.htm ↑ დაარქივებული ასლი. დაარქივებულია ორიგინალიდან — 2012-04-25. ციტირების თარიღი: 2012-04-25.
გუაკანაიაბოს ყურე

გუაკანაიაბოს ყურე (ესპ. Golfo de Guacanayabo) — კარიბის ზღვის ყურე კუბის სამხრეთ სანაპიროს გასწვრივ. სიგრძე დაახლოებით 110 კმ. ჩრდილოეთიდან ისაზღვრება გრანმისა და ლას-ტუნასის პროვინციებით. ყველაზე დიდი პორტია ქალაქი მანსანილიო. მნიშვნელოვანია აგრეთვე ქალაქი გუაიაბალი. ყურის ცენტრალური ნაწილის სანაპიროები წყალ-ჭაობურია. არის ტბები, ჭაობები. გუაკანაიაბოს ყურეს ერთვის კუბის უგრძესი მდინარე კაუტო. მნიშვნელოვანია აგრეთვე მდინარე ხობაბო. სამხრეთით არის კრუსის კონცხი. ყურეში უხვადაა მარჯნის რიფები. 2005 წელს ქარიშხალ დენისის პიკი გუაკანაიაბოს ყურეში დაფიქსირდა. გუაკანაიაბოს ყურე – ბრიტანიკა
კაიო-გუახაბა

კაიო-გუახაბა (ესპ. Cayo Guajaba) — რიფული კუნძული კუბის ჩრდილოეთ სანაპიროსთან, კამაგუეის პროვინციაში. კუნძული შედის ხარდინეს-დელ-რეის არქიპელაგში და მდებარეობს კაიო-საბინალის დასავლეთით და კაიო-რომანოს აღმოსავლეთით, ლა-გლორიას უბის ჩრდილოეთით. გარს აკრავს ატლანტის ოკეანის წყლები. კუნძული ადმინისტრაციულად მიეკუთვნება კუბის სიერა-დე-ლა-კუბიტასის მუნიციპალიტეტს. Geographic features & Photographs around Cayo Guajaba, in Camagüey, Cuba
ბროას უბე

ბროას უბე (ენსენადა-დე-ლა-ბროა; ესპ. Ensenada de la Broa) — კარიბის ზღვის უბე, კუბის სამხრეთ ნაწილში. წარმოადგენს ბატაბანოს ყურის ნაწილს. ღრმად არის შეჭრილი ხმელეთში. ბროას უბე დასავლეთიდან ღიაა, ჩრდილოეთიდან, აღმოსავლეთიდან და სამხრეთიდან ჩაკეტილია წყალ-ჭაობური ხმელეთის მასივებით. სამხრეთ-აღმოსავლეთ ნაწილში წარმოდგენილია საპატის ნახევარკუნძული. ბატაბანოს ყურე Cuba - Brendan Salsbury - Lonely Planet Publications; 4th Revised edition edition (1 Nov 2006), ISBN 174059746X , ISBN 978-1740597463
ბატაბანოს ყურე

ბატაბანოს ყურე (ესპ. Golfo de Batabanó) — კარიბის ზღვის ყურე და სრუტე კუბის სამხრეთ-აღმოსავლეთ სანაპიროს გასწვრივ. კუნძულ კუბას ყოფს კუნძულ ხუვენტუდისაგან. მისი ჩრდილოეთი საზღვარია კუბის სამხრეთ-დასავლეთი სანაპირო (პინარ-დელ-რიოს, ჰავანისა და მატანსასის პროვინციები), რომელიც საპატას ნახევარკუნძულით მთავრდება. აღნიშნული მონაკვეთი 130 კმ სიგრძისაა. სამხრეთი საზღვარი გრძელდება კუნძულ ხუვენტუდამდე. ბატაბანოს ყურის სიღრმე უდრის 61 მ-ს. მრავლადაა კუნძულები. ყურეში მდებარე ლოს-კანარეოსის არქიპელაგი შეიცავს 350 პატარა კუნძულს. ჩრდილოეთით მდებარეობს პატარა უბე ბროა. აღმოსავლეთით არის მარჯნის რიფები. ბატაბანოს ყურე წარმოადგენს კუბაში თევზის ერთ-ერთ უმნიშვნელოვანეს საჭერ ცენტრს. სანაპიროებზე გაშენებულია ქალაქები, რომელთაგან აღსანიშნავია: სურხიდერო-დე-ბატაბანო, ლა-კოლომა და კორტესი. ბროას უბე ბატაბანოს ყურე – ენციკლოპედია ბრიტანიკა
ხოსე მიგელ გომესი

ხოსე მიგელ გომესი (ესპ. José Miguel Gómez; დ. 6 ივნისი, 1858, სანქტი-სპირიტუსი, კუბა — გ. 13 ივნისი, 1921, ნიუ-იორკი, აშშ) — კუბელი სამხედრო და პოლიტიკური მოღვაწე. კუბის მეორე პრეზიდენტი 1909-1913 წწ. გენერლის წოდებით აქტიურ მოღვაწეობას იღებდა კუბის დამოუკიდებლობისათვის ბრძოლაში. კუბის პრეზიდენტი Otero, Juan Joaquin (1954). Libro De Cuba, Una Enciclopedia Ilustrada Que Abarca Las Ates, Las Letras, Las Ciencias, La Economia, La Politica, La Historia, La Docencia, Y ElProgreso General De La Nacion Cubana - Edicion Conmemorative del Cincuentenario de la Republica de Cuba, 1902-1952.  Cuba, The Pursuit of Freedom (Eyre & Spottiswoode Ltd., 1971)
საპატის ნახევარკუნძული

საპატის ნახევარკუნძული (ესპ. Península de Zapata) — ნახევარკუნძული კუბის სამხრეთ სანაპიროს გასწვრივ. მდებარეობს მატანსასის პროვინციაში. ჩრდილოეთიდან შემოსაზღვრულია კასონესის ყურით, სამხრეთით ბროას უბით, ხოლო აღმოსავლეთით ბატაბანოს ყურით. ნახევარკუნძულზე ვრცელდება სიენაგა-დე-საპატის ეროვნული პარკი. აღმოსავლეთი საზღვარი მიუყვება პლაია-ხირონს. უკიდურესი დასავლეთი ნაწილია პუნტა-გორდას კონცხი. ტერიტორიის უდიდესი ნაწილი დაჭაობებულია. საპატის ნახევარკუნძულს კუბის ისტორიაში მნიშვნელოვანი ადგილი უკავია, კერძოდ 1961 წელს აქ კუბელმა ემიგრანტებმა სცადეს ფიდელ კასტროს რეჟიმის დამხობა. საპატის ნახევარკუნძული/ბიოსფერული ნაკრძალი ღორების ყურეში მომხდარი ფიასკოს შესახებ
მარიო გარსია მენოკალი

მარიო გარსია მენოკალი (ესპ. Mario García Menocal; დ. 17 დეკემბერი, 1866, ხაგუეი-გრანდე, კუბა — გ. 7 სექტემბერი, 1941, სანტიაგო-დე-კუბა, კუბა) — კუბელი სამხედრო და პოლიტიკური მოღვაწე. კუბის მესამე პრეზიდენტი 1913-1921 წწ. მისი მმართველობის დროს მიმდინარეობდა პირველი მსოფლიო ომი. პრეზიდენტად აირჩიეს ორჯერ, მისი ყველაზე ცნობილი აქტია პირველ მსოფლიო ომში გერმანიისადმი ომის გამოცხადება 1917 წლის 7 აპრილს. კუბის პრეზიდენტი Argote-Freyre, Frank (2006). Fulgencio Batista: From Revolutionary to Strongman. New Brunswick, New Jersey: Rutgers University Press. ISBN 9780813537016. OCLC 59223855.  Fogle, Homer William Jr. (25 Nov 2005). The Deke House at Cornell: A Concise History of the Delta Chi Chapter of Delta Kappa Epsilon, 1870-1930. Cf. pp. 27, 57, 60, 64, 66-69. Retrieved 2010-12-02. Minot, John Clair (February 1921). "The Convention in Havana," Delta Kappa Epsilon Quarterly, XXXIX, 1, p. 1-25. Otero, Juan Joaquin (1954). Libro De Cuba, Una Enciclopedia Ilustrada Que Abarca Las Artes, Las Letras, Las Ciencias, La Economia, La Politica, La Historia, La Docencia, Y ElProgreso General De La Nacion Cubana - Edicion Conmemorative del Cincuentenario de la Republica de Cuba, 1902-1952.
ანტილოპები

ანტილოპები — წყვილჩლიქოსანი ძუძუმწოვრების ჯგუფი ძროხისებრთა ოჯახისა. აერთიანებს სხვადასხვა გარეგნობისა და ზომის ცხოველებს, რომლებსაც ცხოვრების ნირიც განსხვავებული აქვთ. ანტილოპები ჯოგებად ცხოვრობენ, იკვებებიან ბალახოვანი მცენარეებით, იშვიათად ხის ფოთლებით. ცნობილია მათი 1500-ზე მეტი სახეობა. ანტილოპებზე ნადირობენ, იყენებენ მათ ხორცს, ტყავს, რქებს, მაგრამ მრავალი სახეობის რაოდენობა იმდენად შემცირდა, რომ მათზე ნადირობა ნაწილობრივ ან მთლიანად აიკრძალა. ქართული საბჭოთა ენციკლოპედია, ტ. 1, თბ., 1975. — გვ. 488.
სატეხელი

სატეხილი — ლითონსაჭრელი იარაღი, რითაც ჭრიან შიგა და გარე მოდების სწორ და ირიბკბილა კბილა თვლებს, ღარაკიან და უღარაკო შევრონული თვლების კბილა გვირგვინებს, კბილა ლარტყებს და სხვა. სატეხელი კბილა თვლის ფორმისაა და აქვს შესაბამისად ალესილი მჭრელი ელემენტები; ამზადებენ სწრაფმჭრელი ფოლადისაგან. სატეხელი 5 ტიპისაა. სატეხელები იყოფა 3 კლასად: აა კლასის სატეხელებს იყენებნ მე-6 ხარისხის სიზუსტის კბილა თვლების მოსაჭრელად, ა-ს მე-7 და ბ-ს მე-8 ხარისხის სიზუსტის კბილა თვლებისათვის. კბილების მოჭრისას სატეხელი და დასამუშავებელი ნამზადი საწყის წრეხაზზე სრიალის გარეშე მოგორდება. ბრუნვითი მოძრაობის გარდა სატეხელი ასრულებს უკუქცევით-წინსვლის (მთავარ) მოძრაობას ნამზადის ღერძის გასწვრივ, აგრეთვე წინსვლითს რადიალური მიმართულებით (მოსაჭრელი კბილის სიმაღლის ტოლი სიდიდით). ბურბუშელა აითვლება სატეხელის ქვევით მოძრაობისას (მუშა სვლა); უკუსვლა უქმია. ქართული საბჭოთა ენციკლოპედია, ტ. 9, თბ., 1985. — გვ. 140.
სატივე

სატივე — ხაშურის მუნიციპალიტეტის სოფლების დიდი სატივისა და პატარა სატივის ძველი სახელწოდება. ქართული საბჭოთა ენციკლოპედია, ტ. 9, თბ., 1985. — გვ. 141.
კაიო-რომანო

კაიო-რომანო — კუნძული კუბის ჩრდილოეთ სანაპიროსთან, კამაგუეის პროვინციაში. იგი უდიდესი კუნძულია ხარდინეს-დელ-რეის არქიპელაგში და მისი ფართობი 777 კმ²-ს შეადგენს. ადმინისტრაციულად შედის ესმერალდას მუნიციპალიტეტის შემადგენლობაში. კუნძული პოპულარულია ფრინველებზე დაკვირვების მოყვარულთა (birdwatchers) შორის, მაგრამ ძალზედ განუვითარებელია ახლოს მდებარე ინტენსიურ საკურორტო კუნძულ კაიო-კოკოსთან შედარებით. სამხრეთით მდებარე ხიგეის უბე მას კუნძულ კუბისგან გამოყოფს. ჩრდილოეთით ესაზღვრება ატლანტის ოკეანე, კერძოდ ძველი ბაჰამის სრუტე. ჩრდილო-დასავლეთ კუთხესთან მდებარეობს კუნძული კაიო-პარდეომ-გრანდე, რომელზეც აღმართულია ძველი შუქურა. ჩრდილო-დასავლეთ სანაპიროზე წარმოდგენილია მრავალი პატარა კუნძული და რიფი. Mapa de localización de la Isla ↑ დაარქივებული ასლი. დაარქივებულია ორიგინალიდან — 2011-09-19. ციტირების თარიღი: 2011-12-01. ↑ Sainsburg, Brendan, Cuba Lonely Planet Guide 2009, p. 247
კაიო-საბინალი

კაიო-საბინალი (ესპ. Cayo Sabinal) — კუნძული კუბის ჩრდილოეთ სანაპიროსთან, კამაგუეის პროვინციის შემადგენლობაში. მისი ფართობი 335 კმ²-ია. წარმოდაგენს ხარდინეს-დელ-რეის არქიპელაგის უკიდურეს სამხრეთით მდებარე კუნძულს, მდებარეობს ნუევიტასის უბის (Bahia de Nuevitas) ჩრდილოეთით, კუნძულ კაიო-გუახაბისა და გლორიას უბის აღმოსავლეთით, ჩრდილოეთით ესაზღვრება ატლანტის ოკეანე. კაიოს საბინალი პოპულარულ ტურისტულ დესტინაციას წარმოადგენს, გამოირჩევა რამდენიმე ღირეშესანიშნაობით. Cayo Sabinal: A Land of Virgin Waters Panoramio - Photo of Cayo Sabinal დაარქივებული 2016-10-10 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2012-07-14. ციტირების თარიღი: 2011-12-01.
კაიო-სანტა-მარია

კაიო-სანტა-მარია (ესპ. Cayo Santa Maria) — კუნძული კუბის ჩრდილოეთით, ხარდინეს-დელ-რეის არქიპელაგში. ცნობილია მდიდრული, ყოვლისმომცველი კურორტებით (All-inclusive resort). კუნძულის მთავარ შენობებს წარმოადგენს ჩრდილოეთ სანაპიროს ვრცელ პლაჟებთან მდებარე ხუთი დიდი სასტუმრო. კუბის ძირითად ნაწილთან, კერძოდ კაიბარიენის მუნიციპალიტეტთან დაკავშირებულია 48 კმ-იანი დამბით. კაიო-სანტა-მარია ადმინისტრაციულად ვილია-კლარას პროვინციის შემადგებლობაში შედის. Cayo Santa Maria Cuba (ინგლისური) (ფრანგული) New Cuban Resort Area a Touch of Paradise[მკვდარი ბმული] by Monica Zurowski, Canwest, April 3 2009 Cayo Santa Maria: For Beaches, Luxury and Peace of Mind დაარქივებული 2009-06-25 საიტზე Wayback Machine. Metro News, June 10 2009 Canadians Answer Cuba's Call[მკვდარი ბმული]
კუბელები

კუბელები — კუბის რესპუბლიკის ძირითადი მოსახლეობა. მოსახლეობის საერთო რაოდენობა — 11,451,652 ადამიანი. აშშ-ში ცხოვრობს 1 მილიონი კუბელი, კანადაში 10 ათასი, ესპანეთში 20 ათასი. რელიგია — უმრავლესობა კათოლიკეები, იშვიათია პროტესტანტები და აფრიკული რელიგიური სინკრეტიზმის მიმდევრები. ენა — ესპანური ენის კუბური ვარიანტი. კუბელები — მრავალეთნიკური ერია. ესპანელების გამოჩენის მომენტში , კუბაზე ცხოვრობდნენ არავაკის ტომის ინდიელები და ჰაიტიდან ჩამოსახლებული ინდიელები. ესპანური კოლონიზაციის შედეგად ინდიელთა უმრავლესობა ამოწყდა. შემდეგ აქ ჩამოიყვანეს მონები აფრიკიდან. მათი შთამომავლები შეადგენენ კუბის მოსახლეობის 40 პროცენტს. გარდა ამისა, ერი ჩამოაყალიბეს მულატებმა, მეტისებმა და ევროპელებმა. ესპანეთიდან კუბაში ჩამოვიდნენ ძირითადად გალისიელები, კასტილიელები, ნავარელები, კატალონიელები. მათ ყველას ერთად „გალეგოს“ ეძახიან. XVIII საუკუნის ბოლოდან აქ ჩამოვიდა ასევე ფრანგების (ჰაიტიდან და ლუიზიანიდან), იტალიელების, ჩინელების და ინდიელების (მექსიკიდან) დიდი ნაკადი. კუბაში მოსახლეობის ოფიციალური აღწერა ჩატარდა 2002 წელს. მოსახლეობა რეგიონებში კუბის სტატისტიკა დაარქივებული 2007-03-11 საიტზე Wayback Machine. CIA The World Fact Book Cuba დაარქივებული 2016-02-10 საიტზე Wayback Machine. Oficina Nacional de Estadísticas.Cuba დაარქივებული 2011-02-26 საიტზე Wayback Machine.
ბულგარეთის მდინარეების სია

ქვემოთ მოცემულია ბულგარეთის მდინარეების სია. არჩარი არდა ბატოვა რეკა ბისტრიცა ბუნაიშკა დუნაი დალეიშკა რეკა ეშმაკის მდინარე დოსპატი ჯულიუნიცა ერმა ფაკიშკა რეკა ისკარი ჩერნი ისკარი (შავი ისკარი) პალაკარია კამჩია გოლიამა კამჩია (ბულგარულად: დიდი კამჩია) ლუდა კამჩია კაიალიკა კრივა კრუმოვიცა ლებნიცა ლომი ლუდა რეკა ბიალა რეკა (ბულგარულად: თეთრი მდინარე) ლუდა იანა მარიცა მატევირი მეჩკა მესტა ბელა მესტა ჩერნა მესტა ოგოსტა ოსამი პროვადიშკა რეკა პიასანჩიკი რეზოვო როპოტამო რუსენსკი ლომი ბელი ლომი (თეთრი ლომი) ჩერნი ლომი (შავი ლომი) რუსოკასტრენსკა რეკა საზლიკა შიროკოლაშკა რეკა სრედეტსკა სტარა რეკა (ძველი მდინარე) სტრუმა რელიშკა რეკა სტრუმეშნიცა სტრიამა სუჰა რეკა (მშრალი მდინარე) ტიმოკი ტოპოლნიცა ციბრიცა ტუნჯა ვაჩა ვარბიცა ვალეკა ვიტი ბელი ვიტი ჩერნი ვიტი ვოინიშკა რეკა (მეომრის მდინარე) იანტრა როსიცა ზლატნა პენეგა (ოქროს პენეგა) ბულგარეთის მდინარეების სია
მოლდოვის მდინარეების სია

ქვემოთ მოცემულია მოლდოვის მნიშვნელოვანი მდინარეების სია: ბიკი კოგალნიკი დნესტრი პრუტი რეუტი მოლდოვის მდინარეების სია
ნამდვილი ანტილოპები

ნამდვილი ანტილოპები (ლათ. Antilopinae) — საშუალო ზომის ცხოველები. ვაცის რკალივით მოხრილ რქებზე მრავალი რგოლოვანი ბორცვია; ნეზვს რქები უფრო მოკლე აქვს, ან სრულიად ურქოა. ნამდვილი ანტილოპები გავრცელებული არიან აფრიკისა და აზიის ნახევრად უდაბნოებსა და უდაბნოებში, ევროპაში. მათგან ქურციკი გვხვდება წინა, შუა და ცენტრალურ აზიაში. საქართველოში ბინადრობდა შირაქის, ელდარის, სამგორის, გარდაბნის ველებზე და თბილისამდეც აღწევდა, ამჟამად კი გადაშენებულია. ძერენი იცის სამხრეთ-აღმოსავლეთ ალთაიში, სამხრეთ-აღმოსავლეთ იმიერბაიკალეთში და მონღოლეთში. აფრიკის ტრამალების ხტუნია ანტილოპები, რომელთა ვაცს პატარა და სწორი რქები აქვს, მოძრაობისას მხოლოდ ჩლიქის წვერებს ეყრდობიან. ნამდვილი ანტილოპები გვარი გარნა გარნა გვარი დიბატაგი დიბატაგი გვარი ჟირაფისებრი ანტილოპა ჟირაფისებრი ანტილოპა გვარი გაზელი არაბული გაზელი ატლასის გაზელი გაზელი დორკასი ქურციკი არაბული ქვიშის გაზელი ინდური გაზელი ჩვეულებრივი გაზელი ქვიშის გაზელი სპიკის გაზელი ერლანგერის გაზელი საუდის გაზელი გვარი უდაბნოს გაზელი ქურციკი-დამა გრანტის ქურციკი სომალური ქურციკი გვარი სამფერა გაზელი გაზელი მონგალა წითელშუბლა გაზელი წითელი გაზელი ჰეიგლინის გაზელი ტომსონის ქურციკი გვარი სპრინგბოკი სპრინგბოკი გვარი ძერენი ძერენი ტიბეტური ძერენი პრჟევალსკის ძერენი გვარი საიგა საიგა გვარი ორონგო ორონგო გვარი ბეირა ბეირა გვარი დიკ-დიკი გიუნტერის დიკ-დიკი ჩვეულებრივი დიკ-დიკი სომალური დიკ-დიკი მთის დიკ-დიკი გვარი ჯუჯა ანტილოპა ჯუჯა ანტილოპა ბეიტსის ჯუჯა ანტილოპა სუნი გვარი კლიპშპრინგერი კლიპშპრინგერი გვარი ორიბი ორიბი გვარი სტენბოკი გრისბოკი შარპის გრისბოკი ჩვეულებრივი სტენბოკი სტატია „ანტილოპები“, ქართული საბჭოთა ენციკლოპედია, ტ. 1, თბ., 1975. — გვ. 488.
რუმინეთის მდინარეების სია

ქვემოთ მოცემულია რუმინეთის უდიდესი მდინარეების სია: 2004 Romanian Statistical Yearbook - Geography, Meteorology and Environment
ტოპეს-დე-კოლანტესი

ტოპეს-დე-კოლანტესი (ესპ. Gran Parque Natural Topes de Collantes) — დიდი დაცული ტერიტორია კუბის ცენტრალურ ნაწილში, სიერა-დელ-ესკამბრაის ქედზე. მდებარეობს ქალაქ ტრინიდადიდან 20 კილომეტრში. ტერიტორიის სიმაღლეა ზღვის დონიდან 800 მ. ფართობი 110 კმ². მღვიმური მდინარეები, ტბები, ჩანჩქერები, კანიონები და ბუნების სხვ. ღირსშესანიშნაობები ქმნიან თვალწარმტაც ლანდშაფტებს. განვითარებულია სხვადასხვაგვარი მიკროკლიმატი, ზომიერი ტენიანობა. იზრდება ორქიდეის 40-ზე მეტი ადგილობრივი სახეობა, 100 სახეობის გვიმრისნაირი, გვხვდება აგრეთვე ფიჭვი, ევკალიპტი, მაგნოლია, ჟასმინი და ფლორის სხვა სახეობები. მრავალფეროვანია ცხოველთა სამყარო. ტოპეს-დე-კოლანტესი (ესპანური)
კაუტო

კაუტო (ესპ. Río Cauto) — მდინარე კუბის სამხრეთ-აღმოსავლეთ ნაწილში. წარმოადგენს კუბის უგრძეს მდინარეს. მიედინება სანტიაგო-დე-კუბისა და გრანმის პროვინციების ტერიტორიებზე. სათავე აქვს სიერა-მაესტრას ქედზე, ზღვის დონიდან 600 მ სიმაღლეზე. სიგრძე 370 კმ, აუზის ფართობი 8.928 კმ². უმეტესად მიედინება დასავლური და ჩრდილო-დასავლური მიმართულებით. ერთვის კარიბის ზღვის გუაკანაიაბოს ყურეს. აქვს მრავალრიცხოვანი შენაკადები. შესართავი ჭაობიანია და ქალაქ მანსანილიოს ჩრდილოეთით მდებარეობს. კუბის მდინარეების სია მდინარე კაუტო ენციკლოპედია ბრიტანიკა (ინგლისური)